અમદાવાદ: જુલાઇમાં સળંગ પાંચમા મહિનામાં વિદેશી સંસ્થાગત રોકાણકારોએ સ્થાનિક ઇક્વિટી બજારમાં રોકાણ વધાર્યું છે. તેઓના ચોખ્ખા વેચાણ કરતાં ખરીદી ઊંચી જોવા મળી રહી છે. જુલાઇ મહિનામાં પણ પાછલા એક સપ્તાહથી ધીમી પણ મજબૂત ગતિએ રોકાણ વધારી રહ્યા છે. જુલાઇ મહિનામાં રૂ. ૪૩૦૦ કરોડથી વધુનું રોકાણ સ્થાનિક ઇક્વિટી બજારમાં કર્યું છે. નોંધનીય છે કે આ અગાઉ વિદેશી રોકાણકારોની માર્ચ મહિનાથી સતત પોઝિટિવ ખરીદી સ્થાનિક ઇક્વિટી બજારમાં જોવા મળી રહી છે.